Source: http://www.bihon.ro/victorie-chinuita-a-campionilor/1521706
Timestamp: 2017-02-28 14:30:35+00:00

Document:
Victorie chinuită a campionilor - BIHON
Joburi Publi24 Romimo Bestauto BIHON Bihon CSM Oradea Victorie chinuită a campionilor Victorie chinuită a campionilor	5. aprilie 2015 16:57	Reactualizat la: 5. aprilie 2015 17:02	CSM Digi a învins la limită pe Dinamo, scor 8-7, în cel de-al doilea meci al semifinalei. Multipla campioană CSM Digi s-a întrebuinţat serios pentru a trece de Dinamo în cea de-a doua partidă din semifinalele turneului play-off. Echipa orădeană a prins o zi foarte slabă, obţinând o victorie pe muchie de cuţit, adjudecată de golul marcat de Ramiro Georgescu, cu 15 secunde înainte de final.
Campionii au câştigat primul sfert cu 2-1, prin golurile lui Câmpianu şi R. Georgescu, după ce dinamovistul Vrânceanu a deschis scorul. Oaspeţii au trecut apoi la conducere în sfertul secund, scor 2-3, după golurile lui James Ciaran (al doilea din penalty). Dinamo a mai beneficiat apoi de încă o lovitură de la 5 metri, apărată de Pjetlovic. Orădenii au trecut apoi la conducere, scor 4-3 (goluri R. Georgescu şi Kádár), dar Dinamo a egalat până la pauză, scor 4-4 (gol Enescu). Egalitatea s-a menţinut şi după sfertul trei, scor 6-6.
Ultimul sfert a fost dramatic. Dinamo a trecut în avantaj prin golul aceluiaşi Enescu, apoi Cupic a egalat, scor 7-7. Meciul părea să se îndrepte spre o remiză, urmată apoi de penalty-urile de departajare. Din fericire, Ramiro Georgescu, care a fost golgeterul gazdelor în acest meci, a înscris din poziţie de centru golul izbăvitor al victoriei, scor 8-7. Totul e bine când se termină cu bine, dar forma foarte modestă arătată de echipa noastră în „dubla” de acasă cu Dinamo nu este deloc liniştitoare în perspectiva finalei. CSM Digi conduce cu 2-0 la general şi mai are nevoie de încă o victorie pentru accederea în finala ediţiei. Următorul meci al semifinalei cu Dinamo va avea loc la Bucureşti, la 17 aprilie, urmat dacă va fi nevoie de a patra partidă, la 18 aprilie.
„Nu ne-am revenit după eşecul din cupă”
Preşedintele CSM Oradea, Florin Birta s-a declarat profund nemulţumit după cel de-al doilea meci cu Dinamo. „Nu ştiu ce se întâmplă cu echipa noastră, cred că încă nu am reuşit să ne revenim după eşecul din Cupa României. Vom avea o discuţie foarte serioasă cu jucătorii şi antrenorii, pentru a vedea ce este de făcut. Dacă nu ne trezim la timp, nu ştiu ce şanse putem emite în finală, acolo unde viitoarea adversară, Steaua sau Sportul, va fi şi mai periculoasă faţă de Dinamo”, a afirmat Florin Birta.
Bazibnul Olimpic „Ioan Alexandrescu”. Spectatori: circa 300
CSM Digi – Dinamo Bucureşti 8-7 (2-1, 2-3, 2-2, 2-1)
CSM Digi: Pjetlovic, D. Creţu – portari; R. Stabó, Negrean, Remeş, Alexa, Popoviciu, Freundlich, Cupic 2, A. Creţu, Dunca, R. Georgescu 3, Kádár 2, B. Câmpianu 1. Antrenor: Dorin Costrăş
Dinamo: Stoenescu, Nenciu – portari; Neagu, Enescu 2, Prioteasa, Ciaran 2, Vrânceanu 1, Al. Matei 1, Demeter 1, Sfârle, Constantin, A. Georgescu, Necşulescu, Al. Simion. Antrenor: Andrei Iosep
Arbitri: Attila Brosovszki (Arad), Alexandru Mustaţă (Bucureşti)
Superiorităţi numerice: 9 (4) – 4 (1)
Penalty-uri: – / 2 (unul transformat)
Rezultate înregistrate în semifinalele turneelor play-off, respectiv play-out:
CSM Digi – Dinamo 10-7 (5-1, 2-2, 1-3, 2-1) şi 8-7 (2-1, 2-3, 2-2, 2-1)
Steaua – Sportul Sudenţesc Corona Braşov 11-7 (1-0, 4-2, 3-3, 3-2) şi 7-9 (0-1, 4-1, 1-2, 2-5)
Crişul Lancetti Oradea – Rapid Bucureşti 16-15 (5-0, 2-3, 2-4, 1-3; 6-5) după penalty-urile de departajare
Poli Cluj-Napoca – Amefa Arad 8-11 (0-2, 2-3, 2-2, 4-4)
Bihon CSM Oradea	Contestă alegerile FR Polo	Bihon CSM Oradea	Cristian Achim a făcut primele declarații despre conflictul cu Rareș Pașca	Bihon CSM Oradea	CSM Oradea a câştigat la Braşov	Bihon CSM Oradea	Victorie cu Galați! Barnette a revenit, Mirkovic a plecat	Bihon CSM Oradea	Muhamed Pasalic s-a accidentat	Bihon CSM Oradea	Aventura europeană s-a încheiat	Bihon CSM Oradea	Meci decisiv pentru sferturile FIBA Europe Cup: Usak Sportif – CSM CSU Oradea	Bihon CSM Oradea	Pașca a intrat în dizgrație după un conflict cu Achim	Bihon CSM Oradea	„Cel mai frumos moment de când sunt la Oradea”	Stiri

References: CSM 
	CSM 
 CSM 
 CSM 
 CSM 

CSM 

CSM 

CSM 
 CSM 
 CSM 
 CSM 
	CSM 
 CSM 
 CSM 
 CSM 
 CSM 
 CSM 
 CSM 
 CSM